През Х век вече има няколко местни светци: Света Людмила Чешка, която е съпруга на Боривой I, техният внук Свети Вацлав и Свети Адалберт, епископ на Прага. Свети Вацлав завършва покръстването на Чехия в началото на Х век, малко преди неговото убийство през 935 от родния му брат, Болеслав Жестоки. Болеславовата дъщеря Дубрава Чешка е омъжена за Мешко I Полски и има решаваща роля за превръщането  и на Полша към християнската религия.